กรุงศรีเปิดตัวCEOคนใหม่พาแบงก์ขึ้นหัวแถวชั้นนำ
ธนาคารกรุงศรีอยุธยา ตั้ง "นายเซอิจิโระ อาคิตะ" เป็นกรรมการผู้จัดการใหญ่และประธานเจ้าหน้าที่บริหารของธนาคารคนใหม่ มีผลตั้งแต่วันที่ 15 พ.ค. 2562
23 พ.ค. 2562

ธนาคารกรุงศรีอยุธยา ตั้ง "นายเซอิจิโระ อาคิตะ" เป็นกรรมการผู้จัดการใหญ่และประธานเจ้าหน้าที่บริหารของธนาคารคนใหม่ มีผลตั้งแต่วันที่ 15 พ.ค. 2562
นายเซอิจิโระ อาคิตะ มีประสบการณ์ทำงานกว่า 30 ปีในธุรกิจธนาคารพาณิชย์ ก่อนที่จะมาร่วมงานกับธนาคารกรุงศรีอยุธยา นายอาคิตะดำรงตำแหน่ง Managing Executive Officer ของ MUFG Bank ณ นครนิวยอร์ก
ก่อนหน้านั้น นายอาคิตะได้เคยดำรงตำแหน่งผู้บริหารระดับผู้นำในหลากหลายตำแหน่งสำคัญของ MUFG Bank ทั้งในสหรัฐอเมริกาและญี่ปุ่น โดยรับผิดชอบดูแลงานด้านความสัมพันธ์ลูกค้าธุรกิจขนาดใหญ่ การผสานและควบรวมกิจการ การวางแผนธุรกิจและกลยุทธ์ระดับโลก ตลอดจนโครงการสำคัญๆ ของ MUFG
ทั้งนี้ ธนาคารมั่นใจว่า นายอาคิตะ จะนำพากรุงศรีสู่ความเติบโตอย่างยั่งยืนตลอดจนขับเคลื่อนยุทธศาสตร์ภายใต้แผนพัฒนาธุรกิจระยะกลาง (Medium Term Business Plan) ของกรุงศรี ตามพันธกิจของธนาคารในการมุ่งสู่การเป็นกลุ่มสถาบันการเงินชั้นนำในประเทศไทย